VENDIM
Nr. 289, datë 10.5.2019

PËR KALIMIN NË PËRGJEGJËSI ADMINISTRIMI TË MINISTRISË SË FINANCAVE DHE EKONOMISË TË PASURISË ME NUMËR 33/76, ZONA KADASTRALE 8523, ME SIPËRFAQE TRUALLI 7 726 m2 DHE SIPËRFAQE NDËRTESE 7 307 m2, ME VENDNDODHJE NË ELBASAN
(ndryshuar me vendimin e Këshillit të Ministrave nr. 497, datë 16.7.2019)

Në mbështetje të nenit 100 të Kushtetutës dhe të neneve 8, 10 e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Kalimin në përgjegjësi administrimi të Ministrisë së Financave dhe Ekonomisë të pasurisë me numër 33/76, zona kadastrale 8523, me sipërfaqe trualli 7 726 m2 (shtatë mijë e shtatëqind e njëzet e gjashtë) dhe sipërfaqe ndërtese 7 307 m2 (shtatë mijë e treqind e shtatë), pronë shtet, me vendndodhje në Elbasan, sipas kartelës së pasurisë dhe hartës treguese, që i bashkëlidhen këtij vendimi.
1/1. Autorizohet Ministria e Financave dhe Ekonomisë të vendosë në dispozicion të shoqërisë “Ital-Druri”, sh.p.k., Elbasan, pasuritë me numër 33/76, zona kadastrale 8523, me sipërfaqe trualli 7 726 (shtatë mijë e shtatëqind e njëzet e gjashtë) m2 dhe sipërfaqe ndërtesë 7 307 (shtatë mijë e treqind e shtatë) m2, pronë shtet, me vlerë 188 386 858 (njëqind e tetëdhjetë e tetë milionë e  treqind e tetëdhjetë e gjashtë mijë e tetëqind e pesëdhjetë e tetë) lekë, për rritjen e kuotës së kapitalit shtetëror.
[bookmark: _GoBack]2. Ngarkohen Ministria e Financave dhe Ekonomisë dhe Agjencia Shtetërore e Kadastrës të ndjekin procedurat e nevojshme për zbatimin e këtij vendimi. 
Ky vendim hyn në fuqi pas botimit në Fletoren zyrtare. 

KRYEMINISTËR
Edi Rama

